Publication: Magyar Közlöny
Issue: MK-2003-10 (Year: 2003, Number: 10)
Era: 1990-2004
Section: 1. számú melléklet a 4/2003. (I. 31.) HM rendelethez
Paragraph Index: 780

c) Az alkalmasság megítélésében a klinikai kép a döntõ! Súlyosnak számít a gyerekkor óta vagy több mint 6 éve fennálló betegség, amelyet korábban kivizsgáltak, kezeltek, esetleg hyposensibilizáló kezelésben részesült a beteg. Orrés szempanasz mellett szezonálisan köhögés, terhelésre vagy éjjelente nehézlégzés lép fel. Szabadban, fûben fekve testszerte kiütés, esetleg Quincke oedema jelentkezik. Súlyos allergiás állapot a méh- vagy darázscsípést követõ anaphylaxiás reakció. Súlyos a betegség, ha a tavaszi és nyár végi növények virágporára egyaránt erõs +++ vagy ++++ érzékenységet találunk a Prick teszttel, s ez összevetve a klinikai képpel, gyakorlatilag fél éven át tartó tüneteket jelent. Súlyosnak számít, évszaktól független panaszok esetén a ++++ háziporatka és penészgomba érzékenység, súlyos tünetekkel. In vitro vizsgálatnál az össz-IgE 100 IU/ml, a spec-IgE magas. Légzésfunkciós vizsgálatnál szezonban a jelzett légúti obstrukció áll fenn. Ekkor indokolt szezonon kívül, lehetõleg panaszmentes állapotban a provokációs légzésfunkciós vizsgálat elvégzése, Ach-val vagy 10%-os KCl-dal, amely pozitív esetben a hörgõrendszer hyperreaktivitását igazolja. Súlyosnak számít az a pollenosis is, amely katonai idõ alatt olyan tünetekkel kezdõdik, amely akut ellátásra szorul a csapatnál. Közepesen súlyos esetekben legfõbb tünet a tüsszögés, orrfolyás, orrdugulás. Általában a beteget korábban is kezelték, tüneti kezeléssel egyensúlyban volt, jelenleg azonban kezeléssel nem befolyásolható. Több allergénre pozitív a bõrpróba, de döntõen a nyár elején (fûszezon) vagy a nyár végén (parlagfûszezon) van komolyabb panasz. In vitro vizsgálatnál az össz-IgE értéke 50—100 IU/ml között van, spec-IgE kimutatható, de alacsony titerû. Enyhe forma esetén a betegnek kevés panasza van. Idõnként tüsszögés, szemviszketés, enyhe nátha. Eddig orvoshoz nem fordult, mert annyira nem zavarta a panasz, gyógyszert nem szedett. A bõrpróba mérsékelt, ++ érzékenységet mutat nyár eleji vagy nyár végi pollenekre vagy háziporra. In vitro vizsgálatnál az össz-IgE alacsony vagy negatív, spec-IgE nem mutatható ki. Ilyen esetben is feltétlenül kísérjük figyelemmel a beteget, szezonálisan felmentetjük a terepfoglalkozások alól. A 095.1/A4 rovat szerint a beosztás figyelembevételével „K” minõsítés is adható. 2003/10. szám

Source: https://magyarkozlony.hu/hivatalos-lapok/60a6c92eec401b1c1c3c5a6f5aab8f4c79017229/dokumentumok/12ed3ac9c2eb550e735a3a2b09249a2c47d7ce83/letoltes